CELEX: 62017CN0110
Language: hr
Date: 2017-03-03 00:00:00
Title: Predmet C-110/17: Tužba podnesena 3. ožujka 2017. – Europska komisija protiv Kraljevine Belgije

18.4.2017   
            
            
               HR
            
            
               Službeni list Europske unije
            
            
               C 121/19
            
         Tužba podnesena 3. ožujka 2017. – Europska komisija protiv Kraljevine Belgije
   (Predmet C-110/17)
   (2017/C 121/27)
   Jezik postupka: francuski
   
      Stranke
   
   
      Tužitelj: Europska komisija (zastupnici: W. Roels i N. Gossement, agenti)
   
      Tuženik: Kraljevina Belgija
   
      Tužbeni zahtjev
   
   Europska komisija od Suda zahtijeva da:
   
               —
            
            
               utvrdi da, održavanjem na snazi odredaba prema kojima se, u području procjene dohotka od neiznajmljenih nekretnina ili nekretnina koje su iznajmljene bilo fizičkim osobama koje se njima ne koriste u profesionalne svrhe, bilo pravnim osobama koje ih daju na korištenje fizičkim osobama u privatne svrhe, porezna osnovica izračunava na temelju katastarske vrijednosti u pogledu imovine koja se nalazi na nacionalnom području, a s obzirom na stvarnu najamnu vrijednost u pogledu imovine koja se nalazi u inozemstvu, Kraljevina Belgija nije ispunila svoje obveze na temelju članka 63. Ugovora o funkcioniranju Europske unije i članka 40. Sporazuma o Europskom gospodarskom prostoru, i
            
         
               —
            
            
               naloži Kraljevini Belgiji snošenje troškova.
            
         
      Tužbeni razlozi i glavni argumenti
   
   Komisija smatra da Belgija nije ispunila svoje obveze na temelju članka 63. UFEU-a i članka 40. Sporazuma o EGP-u.
   Unatoč nastojanjima Belgije da ispuni obveze, Komisija smatra da povreda obveze postoji na datum isteka dvomjesečnog roka koji je utvrđen u obrazloženom mišljenju, odnosno 26. ožujka 2012.